CELEX: 62008CN0398
Language: sk
Date: 2008-09-16 00:00:00
Title: Vec C-398/08 P: Odvolanie podané 16. septembra 2008 : Audi AG proti rozsudku Súdu prvého stupňa (štvrtá komora) z  9. júla 2008 vo veci T-70/06, Audi AG/Úrad pre harmonizáciu vnútorného trhu (ochranné známky a vzory)

22.11.2008   
            
            
               SK
            
            
               Úradný vestník Európskej únie
            
            
               C 301/18
            
         Odvolanie podané 16. septembra 2008: Audi AG proti rozsudku Súdu prvého stupňa (štvrtá komora) z 9. júla 2008 vo veci T-70/06, Audi AG/Úrad pre harmonizáciu vnútorného trhu (ochranné známky a vzory)
   (Vec C-398/08 P)
   (2008/C 301/32)
   Jazyk konania: nemčina
   Účastníci konania
   
      Odvolateľka: Audi AG (v zastúpení: S. O. Gillert a F. Schiwek, Rechtsanwälte)
   
      Ďalší účastník konania: Úrad pre harmonizáciu vnútorného trhu (ochranné známky a vzory)
   Návrhy odvolateľky
   
               —
            
            
               zrušiť napadnutý rozsudok,
            
         
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) zo 16. decembra 2005 vo veci R 237/2005-2 v rozsahu, v akom ním bolo čiastočne zamietnuté odvolanie proti rozhodnutiu prieskumového pracovníka,
            
         
               —
            
            
               zaviazať Úrad pre harmonizáciu vnútorného trhu na náhradu trov konania pred Súdnym dvorom, Súdom prvého stupňa, ako aj pred odvolacím senátom.
            
         Odvolacie dôvody a hlavné tvrdenia
   Porušenie článku 7 ods. 1 písm. b) nariadenia Rady (ES) č. 40/94: Súd prvého stupňa – rovnako ako predtým odvolací senát – nevykonal dostatočné zistenia, pokiaľ ide o príslušnú skupinu verejnosti v každom prípade. Vzhľadom na veľký počet tovarov a služieb, ktorých zápis sa požadoval pod prihlasovanou ochrannou známkou Spoločenstva, nebol paušálny spôsob zaobchádzania prípustný.
   Súd prvého stupňa okrem toho pri prieskume rozlišovacej spôsobilosti nastavil príliš prísne meradlo. Súd prvého stupňa neuznal, že aj v prípade tzv. reklamných sloganov ide o slovné ochranné známky. Súd prvého stupňa však iba na základe skutočnosti, že podľa jeho názoru v prípade prihlásenej ochrannej známky „Vorsprung durch Technik“ ide o reklamný slogan, stanovil výrazne prísnejšie požiadavky na určenie rozlišovacej spôsobilosti.
   Porušenie článku 63 nariadenia Rady č. 40/94: Súd prvého stupňa sa obmedzil na preskúmanie rozhodnutia odvolacieho senátu. Nové skutočnosti uvedené účastníkmi konania, ktoré už neboli predmetom rozhodnutia odvolacieho senátu, nesmie Súd prvého stupňa pripustiť, ani zohľadniť pri prijímaní rozhodnutia. Súd prvého stupňa sa však pri prieskume rozlišovacej spôsobilosti odvolal na dokument, ktorý predložil žalovaný účastník konania až vo vyjadrení k žalobe. Konštatovanie, že prihlasovaná ochranná známka Spoločenstva „Vorsprung durch Technik“ nevykazuje rozlišovaciu spôsobilosť, bolo rozhodujúcim spôsobom odôvodnené obsahom uvedeného dokumentu a zhodnotením tohto obsahu Súdom prvého stupňa.